text: Han ved ikke, hvad er rigtigt og forkert
  18 februar 2011 kl. 13.43
  Hærværksmand er autist.
  Der har været mange sure miner i Jelling og resten af kongeriget, efter en 15-årig dreng i lørdags malede ordene "gelwane" på Jellingstenen, som er på UNESCOs liste over fredede klenodier i Danmark.
  TV 2 Nyhederne har været i kontakt med drengens forældre, og det viser sig nu, at der er tale om en autistisk dreng, der lider af Asbergerssyndrom.
  -  Han ved ikke, hvad der er rigtigt og forkert, fortæller hans forældre til TV 2 Nyhederne.
  De fortæller, at de selv har været vrede over graffitien, før de vidste, at deres egen søn var gerningsmanden. Familien bor nemlig i Jelling, hvor stenen på det nærmeste er hellig.
  - Vores søn kan ikke forklare, hvad 'gelwane' betyder, og han har fortalt, at han malede det, fordi han syntes det så pænt ud, forklarer forældreparret.
  De føler nu, at deres liv er blevet vendt på hovedet. De understreger dog, at drengen er ked af det og at han skammer sig.
  - Vi havde lagt mærke til, at han havde ændret adfærd over de senere dage, men vi fandt først ud af, at det var ham, da politiet bankede på vores dør i går.
   
  Drengen fandt spraydåserne i et redskabsskur, og begyndte at male 'gelwane' rundt omkring i byen.
  